钦定古今图书集成/方舆汇编/职方典/第1525卷 > 贵阳府物产考 通志
## 钦定古今图书集成/方舆汇编/职方典/第1525卷 > 贵阳府物产考 通志

本府。〈贵筑县附郭。〉

“《真降》香　” ，出深箐中，悬岩上，古藤所结，历岁久乃香。

刺竹　即竻竹，又名涩勒竹。《谱》曰：“笆竹有刺。其方者可作杖。”

筋竹　织壁编篱，皆可用，是处俱有。

梅　有红白数种，花时殊可赏玩。

桃　山桃之外，有绛桃，有碧桃，有芙蓉桃、核桃　，壳薄而肉肥美，异于他省。

樱桃　实大而味甘，产于山者实细而微苦。木姜子　，产深箐中，实如胡椒，味辛香，可佐餐。林檎　如苹果而差小。

《花红　》，树似西府海棠，实似林檎而小。

《杨梅　》紫者甜，白者酸。

《垂丝海棠　》：有大红、粉红二种。

杜鹃花　：俗名“映山红” ，五色者尤佳。

兰　出山谷间，开时香气馥郁，其色有黄、白、紫、碧数种。

菖蒲　：“叶形如剑，根可为药，九节者佳。” 所在皆有。

山药　出山谷中，土人斸地以取，味甚甘美。天门冬　是处皆有，甚肥大。

蕨　生遍地，白者为薇，紫者为蕨。善治之乃可食，根可滤为粉，俭岁赖以救饥。

前胡菜　遍生山麓间。春初吐叶，土人采以为羹，根即前胡也。

鸡葼　，菌属。七月中生平地细草间，所生之下有蚁若蜂房状，又名《蚁夺》。土人偶遇之，取以蒸食，甚美。但不可多得，不如滇产之广。

刺梨　野生，干如蒺藜，花如酴醾，结实如小榴，有刺味酸。取其汁入蜜炼之，可以为膏。各郡俱有。越黔境乃无有重胎者。花甚艳，可艺为玩。杜鹃　春深始至，昼夜哀啼，口至流血不止。《华阳志》以为杜宇所化。又名子规。

锦鸡　产深山中，雌者如雉，雄者杂采葳蕤亦

禽中之有文者

鹧鸪　藏丛薄中，似鸡而小，啼声悲切，行人听之黯然。

马　旧出养龙坑，土人立柳坑畔，择牝马之贞者系之。当云雾晦冥时，有物蜿蜒上与马接，盖龙云。俟天色开霁，视马傍之沙有龙迹者，则马与龙遇，必产龙驹。明洪武时，夏明昇曾得献之，今无有产者。

龙里县

茶　出东苗坡及阳宝山。土人制之无法，味不佳。近亦有采芽以造者，稍可供啜。

姜　性温而味辛辣。出大小谷陇二司。

贵定县

葛布　：旧出新添，土人采葛绩之甚麤，不如他省之精。

修文县

铁　产于县者最佳

开州

朱砂　出山杂土石中，土人穴洞深入，掘土出淘洗之，乃可得，用力甚艰。

水银　以朱砂熬炼而成。

定番州

紫草　可以染茜

广顺州

紫草　可以染茜